Luz stadionas

„Luz“ stadionas (port. Estádio da Luz) – pagrindinis futbolo stadionas Lisabonoje, jame telpa 68 100 žiūrovai. Namų rungtynes čia žaidžia vietinis klubas SL Benfica. Istorija Pradėtas statyti 1953 m., pirmasis stadionas čia atidarytas 1954 m. gruodžio 1 d. rungtynėmis tarp SL Benfica ir FC Porto komandų, kurias 3–1 laimėjo svečiai. Iš pradžių stadionas talpino 50 tūkstančių, bet 1960 m. pristačius trečią aukštą padidintas iki 80 tūkstančių vietų. 1985 m. praplėtus ir trečiąjį aukštą, stadiono talpa išaugo iki 120 tūkstančių – tuomet tai buvo didžiausias stadionas Europoje. 1998 m. jis rekonstruotas, paliekant 78 tūkstančius vietų (visos sėdimosios). Ruošiantis Europos čempoinatui, 2003 m. viduryje stadionas nugriautas ir rudenį pradėtas statyti naujas. Projektą įvykdė įmonė „Populous“. Naujasis stadionas atidarytas 2003 m. spalio 25 d. rungtynėmis tarp SL Benfica ir Nacional Montevideo klubų, kurias 2–1 laimėjo šeimininkai. 2004 m. stadione buvo žaidžiamos kelios (taip pat ir finalinės) XII Europos futbolo čempionato rungtynės. Rungtynės Šaltiniai